《风入松三首 其一》
清代·奕绘

前身得道许旌阳，高尚不佯狂。黄尘车马长安道，武选司、沦谪仙郎。

弱冠春风及第，朱衣前辈焚香。

翠箫渔笛好词腔，鸣凤韵锵锵。夙缘遇我如相识，泻胸中、万斛沧浪。

寄语枣花帘下，何时得佩双璜。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。